کد خبر: ۱۳۰۱۶۲۵

تاریخ: ۲۰ مهر ۱۳۹۲ - ۱۰:۱۹

Ajatollah Hatemi imam i hatib džuma namaza u Teheranu

IQNA - Imam i hatib džuma namaza u Teheranu je američku vladu ocijenio vladom koja krši dogovore i koja je licemjerna prema Islamskoj Republici Iran.

Ajetullah sejjid Ahmed Hatemi, privremeni imam i hatib džuma namaza u Teheranu ukazao je na dvoaršinsko ponašanje Sjedinjenih Država prema Iranu, te dodao: ''Američki zvaničnici izjavljuju da će pozdraviti pregovore s Iranom u vrijeme kada je nedavno američki predsjednik tokom susreta sa cionističkim premijerom ustvrdio da su nametnute sankcije dovele Iran za pregovarački sto.''

Ukazujući na govor američkog predsjednika kada je rekao da su sve opcije na stolu, uključujući i vojnu protiv Irana, ajetullah Hatemi je rekao: ''Iranski narod također ima sve opcije na raspolaganju naspram Sjedinjenih Država i Zapada, a primjer za to vidljiv je tokom perioda Svete odbrane (nametnuti osmogodišnji rat Iraka protiv Irana) te poraz agresora u vojnoj konfrontaciji s Iranom.''

Govoreći o tome da je američka uloga vidljiva u različitim urotama protiv iranske nacije od pobjede Islamske revolucije do sada, ajetullah Hatemi je istakao: ‘’Parola ‘Smrt Americi’ je simbol otpora iranskog naroda, i sve dok budu trajale američke spletke, ove parole će živjeti među iranskim narodom, a animozitet iranske nacije prema Americi neće nestati.’’

Ukazujući na prosperitet iranske omladine i stručnjaka na medicinskom, nuklearnom i astronomskom polju unatoč nametnutim teškim sankcijama Zapada protiv Irana, objavio je svoju podršku novim potezima vanjske politike Islamske Republike Iran u okvirima smjernica lidera Islamske revolucije.

1301360